HK Trip #5

ร้านนี้อ่านเจอจากหลายที่ว่าเป็นร้านยอดนิยมของนักท่องเที่ยวไทย ซึ่งก็จริงเลยอะ อาเจ้ที่คิดเงิน กะรับออร์เดอร์ทูโก พูกทายล่ายชั้ดม่อกๆ 

การเดินทางไปร้านนะคะ MTR Wan Chai exit A2  จากนั้นหันหน้าไปทางซ้าย เดินตรงไปตามถนน Hennesy ประมาณ 2 ไฟแดง (มั้งนะ) เลี้ยวซ้ายเข้าถนน Stewart ร้านอยู่ซ้ายมือ หน้าร้านมีป้ายชื่อว่า Joy Hing อยู่ค่ะ

ทริปนี้ไปร้านนี้ถึงสองครั้ง 

>> ครั้งแรก <<

ไปช่วงก่อนเที่ยง ไปนั่งทานที่ร้าน คนยังไม่เยอะค่ะ สั่งข้าวหมูแดง-หมูหัน (จริงๆ อยากกินหมูกรอบ แต่น่าจะสื่อสารผิด) กับพี่สาวคนละจาน และไก่สับมาอีก 1 จาน ราคารวม 3 จาน 120 HKD

■ ข้าวหมูแดง-หมูหัน

หมูแดงอร่อยมากกกก ชิ้นหนานุ่ม ชุ่มฉ่ำ รสออกหวานนำ เค็มตาม อร่อยจริงๆ ค่ะ ส่วนหมูหัน จะออกเค็มค่ะ เนื้อมาชิ้นหนาๆ แต่ก็นุ่มอีกแล้ว มันเยอะค่ะ แต่หนังกรอบกร้วมเลยอะ อร่อย

■ ไก่สับ

เค้าจะให้จิ้มกะน้ำจิ้ม ต้นหอม--กระเทียม-เกลือ ออกเค็มๆ ทานกับไก่ขาวอวบ ชิ้นหนาๆ ราดซีอิ๊วบนไก่ซักหน่อย อร่อยสุดๆ ค่ะ แต่ไก่เค้าลวกแบบฉ่ำๆ นะคะ กระดูกจะยังติดเลือด

>> ครั้งที่สอง <<

คือวันกลับค่ะ ด้วยความที่พี่สาวติดใจหมูแดงร้านนี้มาก นั่ง MTR มาซื้อหมูแดงร้านนี้กัน มาช่วงเที่ยงพอดี คนล้นร้าน รอคิวกันเลยค่ะ แต่เรามาซื้อกลับก็รอไม่นาน  ราคาหมูแดง สองเส้นอวบๆ 80 HKD ค่ะ 


ร้านนี้แนะนำเลยค่ะ หมูแดง ไก่สับ อร่อยจริงๆ แปะไว้คราวหน้าต้องมาลองหมูกรอบ กับเป็ดย่าง
